Izvajanje posebnih ukrepov za nadzorovane nekarantenske škodljive organizme pri pridelavi razmnoževalnega materiala in sadik sadnih rastlin v Sloveniji – JAGODIČJE (Priloga 3 Pravilnika o trženju razmnoževalnega materiala in sadik sadnih rastlin, namenjenih za pridelavo sadja (Uradni list RS, št. 67/16, 18/20,  67/20 in 56/25).
	NNŠO/vrsta rastlin
	Predpisani posebni ukrepi
	Status NNŠO v Sloveniji
	Izvajanje posebnih ukrepov pri pridelavi razmnoževalnega materiala in sadik sadnih rastlin v Sloveniji

	Xanthomonas fragariae Kennedy & King 
(oglata listna pegavost jagod)
na 
Fragaria L. (jagoda)
– rastline za saditev, razen semen

	1. Razmnoževalni material in sadike se pridelujejo na območjih, za katera je znano, da so prosta Xanthomonas fragariae Kennedy & King, 
ali
2. na razmnoževalnem materialu in sadikah na enoti pridelave v zadnji popolni rastni dobi niso bili opaženi simptomi Xanthomonas fragariae Kennedy & King, vse simptomatične rastline v neposredni bližini pa so bile izruvane, 
ali
3. simptomi Xanthomonas fragariae Kennedy & King so bili v zadnji popolni rastni dobi na enoti pridelave opaženi na največ 5 % razmnoževalnega materiala in sadik, pri čemer so bili navedeni razmnoževalni material in sadike ter vse simptomatične rastline v neposredni bližini izruvani in takoj uničeni.
	Navzoč: majhna zastopanost
	V Sloveniji pride v poštev izvajanje ukrepov iz 2. ali 3. točke.
V rastni dobi se izvajajo redni vizualni pregledi razmnoževalnega materiala (1) in sadik na enoti pridelave (2) in rastlin v neposredni bližini (3).
RPL (4) se izda, če pri vizualnih pregledih na enoti pridelave in v neposredni bližini v zadnji popolni rastni dobi simptomi oglate listne pegavosti jagod niso bili opaženi.
Če so na razmnoževalnem materialu in sadikah na enoti pridelave ali na rastlinah v neposredni bližini v zadnji popolni rastni dobi opaženi simptomi oglate listne pegavosti jagod, se RPL izda pod naslednjimi pogoji:
· ves simptomatični razmnoževalni material in sadike na enoti pridelave in simptomatične rastline v neposredni bližini se izruvajo in takoj uničijo (5)
· v celotni rastni dobi na enoti pridelave ni bilo ugotovljenih skupaj več kot 5% rastlin s simptomi oglate listne pegavosti jagod.

	Phytophthora fragariae C.J. Hickman 
(jagodna rdeča koreninska gniloba)
na 
Fragaria L. (jagoda)
– rastline za saditev, razen semen
	1. Razmnoževalni material in sadike se pridelujejo na območjih, za katera je znano, da so prosta Phytophthora fragariae C.J. Hickman, 
ali
2. na listih razmnoževalnega materiala in sadik na enoti pridelave v zadnji popolni rastni dobi niso bili opaženi simptomi Phytophthora fragariae C.J. Hickman, 
ali
3.a) v primeru simptomov Phytophthora fragariae C.J. Hickman na listju se opravita vzorčenje in testiranje reprezentativnega vzorca korenin, in
3.b) ves okuženi razmnoževalni material in sadike ter rastline v okolici, v pasu, oddaljenem najmanj 5 m, so bili označeni, izključeni iz pobiranja in trženja ter uničeni po tem, ko so bili neokuženi razmnoževalni material in sadike pobrani.
	Navzoč: majhna zastopanost
	V Sloveniji pride v poštev izvajanje ukrepov iz 2.a) in 2.b) točke.
V rastni dobi se izvajajo redni vizualni pregledi razmnoževalnega materiala (1) in sadik na enoti pridelave (2).
RPL (4) se izda, če pri vizualnih pregledih na enoti pridelave v zadnji popolni rastni dobi na razmnoževalnem materialu in sadikah niso bili opaženi simptomi jagodne rdeče koreninske gnilobe.
Če so pri vizualnih pregledih na enoti pridelave na nadzemnih delih rastlin opaženi simptomi jagodne rdeče koreninske gnilobe, se RPL izda pod naslednjimi pogoji:
· opravita se vzorčenje reprezentativnega vzorca korenin za testiranje na Phytophthora fragariae (jagodna rdeča koreninska gniloba) in
· ves razmnoževalni material in sadike s simptomi in vse rastline v razdalji najmanj 5 m od simptomatičnih rastlin se označijo in izruvajo ter uničijo (lahko šele potem, ko so pobrani neokuženi razmnoževalni material in sadike).

Vzorčenje (6)
Vzorčijo se korenine simptomatičnih rastlin. Če so rastline majhne, se lahko za testiranje vzorči cela rastlina.

	Phytophthora ramorum (unijski izolati) Werres, De Cock & Man in 't Veld 
(fitoftorna sušica vejic)
na
Vaccinium L. (borovnica) 
– rastline za saditev, razen peloda in semen
	1. Razmnoževalni material in sadike se pridelujejo na območjih, za katera so pristojni organi ugotovili, da so prosta Phytophthora ramorum (unijski izolati) Werres, De Cock & Man in ’t Veld v skladu z ustreznimi mednarodnimi standardi za fitosanitarne ukrepe, 
ali
2. na enoti pridelave na razmnoževalnem materialu in sadikah v zadnjem popolnem vegetacijskem ciklu niso opaženi simptomi Phytophthora ramorum (unijski izolati) Werres, De Cock & Man in ’t Veldali
ali
3.a) razmnoževalni material in sadike na enoti pridelave, ki kažejo simptome Phytophthora ramorum (unijski izolati) Werres, De Cock & Man in ’t Veld, in vse rastline v polmeru 2 m od simptomatičnega razmnoževalnega materiala in sadik se izruvajo in uničijo, vključno z zemljo, ki se jih drži, 
in
3.b) za vse rastline, ki rastejo v polmeru 10 m od simptomatičnega razmnoževalnega materiala in sadik, ter ves preostali razmnoževalni material in sadike iz prizadete partije velja naslednje:
· v treh mesecih po odkritju simptomatičnega razmnoževalnega materiala in sadik pri vsaj dveh pregledih ob ustreznem času za odkritje škodljivega organizma na navedenem razmnoževalnem materialu in navedenih sadikah niso opaženi simptomi Phytophthora ramorum (unijski izolati) Werres, De Cock & Man in ’t Veld in v navedenem trimesečnem obdobju se ne izvede nobeno tretiranje, ki bi prikrilo simptome Phytophthora ramorum (unijski izolati) Werres, De Cock & Man in ’t Veld, ter
· po navedenem trimesečnem obdobju:
(i) na navedenem razmnoževalnem materialu in navedenih sadikah na enoti pridelave niso opaženi simptomi Phytophthora ramorum (unijski izolati) Werres, De Cock & Man in ’t Veld, 
ali
(ii) se reprezentativni vzorec navedenega razmnoževalnega materiala in navedenih sadik, ki naj bi se premaknili, testira, pri čemer se ugotovi, da je prost Phytophthora ramorum (unijski izolati) Werres, De Cock & Man in ’t Veld,
in
3.c) za ves preostali razmnoževalni material in sadike na enoti pridelave velja naslednje:
· na navedenem razmnoževalnem materialu in navedenih sadikah na enoti pridelave niso opaženi simptomi Phytophthora ramorum (unijski izolati) Werres, De Cock & Man in’t Veld ali
· reprezentativni vzorec navedenega razmnoževalnega materiala in navedenih sadik, ki naj bi se premaknili, se je testiral, pri čemer je bilo ugotovljeno, da je prost Phytophthora ramorum (unijski izolati) Werres, De Cock & Man in ’t Veld.
	Odsoten: potrjeno s preiskavo.
	V Sloveniji pride v poštev izvajanje ukrepa iz 1. točke.
RPL (4) se izda, ker je s preiskavo potrjeno, da v Sloveniji fitoftorna sušica vejic ni navzoča.
Ne glede na odsotnost fitoftorne sušica vejic v Sloveniji se v rastni dobi izvajajo redni vizualni pregledi razmnoževalnega materiala (1) in sadik na enoti pridelave (2).
Če so pri vizualnih pregledih na enoti pridelave opaženi simptomi fitoftorne sušice vejic ali če je sum na navzočnost fitoftorne sušice vejic, se o tem takoj obvesti pristojnega inšpektorja.
V primeru potrditve navzočnosti fitoftorne sušice vejic se pred izdajo RPL izvedejo ukrepi iz točke 3.a) 3.b) in 3.c).

	Arabis mosaic virus /ARMV/
(virus mozaika repnjaka)
na
Fragaria L. (jagoda)
Rubus L. 
 – rastline za saditev
	1. Vzorčenje in testiranje se opravita, če simptomi Arabis mosaic virusa pri vizualnem pregledu niso jasni, 
in
2. v primeru pozitivnega rezultata pri testiranju razmnoževalnega materiala in sadik, ki so bili vzorčeni, ker so kazali simptome Arabis mosaic virusa, so navedeni razmnoževalni material in sadike izruvani in takoj uničeni.
	Navzoč: majhna zastopanost.
	V Sloveniji pride v poštev izvajanje obeh ukrepov.
V rastni dobi se izvajajo redni vizualni pregledi razmnoževalnega materiala (1) in sadik na enoti pridelave (2).
RPL (4) se izda, če pri vizualnih pregledih na enoti pridelave v zadnji popolni rastni dobi simptomi virusa mozaika repnjaka niso bili opaženi.
Če so bili pri vizualnih pregledih v zadnji popolni rastni dobi na enoti pridelave opaženi jasni simptomi virusa mozaika repnjaka, se RPL izda pod pogojem, da se ves simptomatični razmnoževalni material in sadike izruvajo in takoj uničijo (5).
Če pri vizualnih pregledih v zadnji popolni rastni dobi na enoti pridelave simptomi virusa mozaika repnjaka niso bili jasni, se RPL izda pod naslednjimi pogoji: 
· opravita se vzorčenje in testiranje razmnoževalnega materiala in sadik s simptomi; 
· v primeru potrditve se ves simptomatični razmnoževalni material in sadike izruvajo in takoj uničijo (5).
VZORČENJE (6)
Vzorec sestavlja do 2-6 polno razvitih listov z vidnimi simptomi, po možnosti iz različnih delov rastline. Če je rastlina majhna, se lahko za testiranje vzorči cela rastlina (jagoda).

	Raspberry ringspot virus /RPRSV/
(virus obročkaste pegavosti malinjaka)
na
Fragaria L. (jagoda)
Rubus L.
– rastline za saditev
	1. Vzorčenje in testiranje se opravita, če simptomi Raspberry ringspot virusa  pri vizualnem pregledu niso jasni, 
in
2. v primeru pozitivnega rezultata pri testiranju razmnoževalnega materiala in sadik, ki so bili vzorčeni, ker so kazali simptome  Raspberry ringspot virusa, so navedeni razmnoževalni material in sadike izruvani in takoj uničeni.
	Odsoten: potrjeno s preiskavo.
	RPL (4) se izda, ker je s preiskavo potrjeno, da v Sloveniji virus obročkaste pegavosti malinjaka ni navzoč.
Ne glede na odsotnost virusa obročkaste pegavosti malinjaka v Sloveniji se v rastni dobi izvajajo redni vizualni pregledi razmnoževalnega materiala (1) in sadik na enoti pridelave (2).
Če so pri vizualnih pregledih na enoti pridelave na razmnoževalnem materialu in sadikah opaženi simptomi virusa obročkaste pegavosti malinjaka ali če je sum na navzočnost virusa obročkaste pegavosti malinjaka, se o tem takoj obvesti pristojnega inšpektorja.
V primeru potrditve navzočnosti virusa obročkaste pegavosti malinjaka se pred izdajo RPL izvedeta ukrepa iz 1. in 2. točke.

	Strawberry crinkle virus /SCRV/
(virus nagubanosti vrtnega rdečega jagodnjaka)
na
Fragaria L. (jagoda)
– rastline za saditev, razen semena
	1. Vzorčenje in testiranje se opravita, če simptomi Strawberry crinkle virusa pri vizualnem pregledu niso jasni,
in
2. v primeru pozitivnega rezultata pri testiranju razmnoževalnega materiala in sadik, ki so bili vzorčeni, ker so kazali simptome Strawberry crinkle virusa, so navedeni razmnoževalni material in sadike izruvani in takoj uničeni.
	Odsoten: ni zabeležk o škodljivem organizmu.
	V rastni dobi se izvajajo redni vizualni pregledi razmnoževalnega materiala (1) in sadik na enoti pridelave (2).
RPL (4) se izda, če pri vizualnih pregledih na enoti pridelave v zadnji popolni rastni dobi na razmnoževalnem materialu in sadikah niso bili opaženi simptomi virusa nagubanosti vrtnega rdečega jagodnjaka.
Če so pri vizualnih pregledih na enoti pridelave na razmnoževalnem materialu in sadikah opaženi simptomi virusa nagubanosti vrtnega rdečega jagodnjaka, se o tem takoj obvesti pristojnega inšpektorja.
RPL se v tem primeru izda, če se ves simptomatični razmnoževalni material in sadike izruvajo in takoj uničijo (5). Če simptomi virusa nagubanosti vrtnega rdečega jagodnjaka niso jasni, se najprej opravita vzorčenje in testiranje razmnoževalnega materiala in sadik s simptomi.
VZORČENJE (6)
Vzorec sestavlja do 2-6 polno razvitih listov z vidnimi simptomi, po možnosti iz različnih delov rastline. Če je rastlina majhna, se lahko za testiranje vzorči cela rastlina (jagoda).

	Strawberry latent ringspot virus /SLRSV/
(latentni virus obročkaste pegavosti vrtnega rdečega jagodnjaka)
na
Fragaria L. (jagoda)
Rubus L.
– rastline za saditev

	1. Vzorčenje in testiranje se opravita, če simptomi Strawberry latent ringspot virusa pri vizualnem pregledu niso jasni,
in
2. v primeru pozitivnega rezultata pri testiranju razmnoževalnega materiala in sadik, ki so bili vzorčeni, ker so kazali simptome Strawberry latent ringspot virusa, so navedeni razmnoževalni material in sadike izruvani in takoj uničeni.
	Navzoč: majhna zastopanost.
	V Sloveniji pride v poštev izvajanje obeh ukrepov.
V rastni dobi se izvajajo redni vizualni pregledi razmnoževalnega materiala (1) in sadik na enoti pridelave (2).
RPL (4) se izda, če pri vizualnih pregledih na enoti pridelave v zadnji popolni rastni dobi simptomi latentnega virusa obročkaste pegavosti vrtnega rdečega jagodnjaka niso bili opaženi.
Če so bili pri vizualnih pregledih v zadnji popolni rastni dobi na enoti pridelave opaženi jasni simptomi latentnega virusa obročkaste pegavosti vrtnega rdečega jagodnjaka, se RPL izda pod pogojem, da se ves simptomatični razmnoževalni material in sadike izruvajo in takoj uničijo (5).
Če pri vizualnih pregledih v zadnji popolni rastni dobi na enoti pridelave simptomi latentnega virusa obročkaste pegavosti vrtnega rdečega jagodnjaka niso bili jasni, se RPL izda pod naslednjimi pogoji: 
· opravita se vzorčenje in testiranje razmnoževalnega materiala in sadik s simptomi; 
· v primeru potrditve se ves simptomatični razmnoževalni material in sadike izruvajo in takoj uničijo (5), tudi če simptomi niso jasni.
VZORČENJE (6)
Vzorec sestavlja do 2-6 polno razvitih listov z vidnimi simptomi, po možnosti iz različnih delov rastline. Če je rastlina majhna, se lahko za testiranje vzorči cela rastlina (jagoda).

	Strawberry mild yellow edge virus /SMYEV/ 
(virus blagega rumenenja robov vrtnega rdečega jagodnjaka)
na
Fragaria L. (jagoda)
– rastline za saditev, razen semen
	1. Vzorčenje in testiranje se opravita, če simptomi Strawberry mild yellow edge virusa pri vizualnem pregledu niso jasni,
in
2. v primeru pozitivnega rezultata pri testiranju razmnoževalnega materiala in sadik, ki so bili vzorčeni, ker so kazali simptome Strawberry mild yellow edge virusa, so navedeni razmnoževalni material in sadike izruvani in takoj uničeni.
	Odsoten: ni zabeležk o škodljivem organizmu.
	V rastni dobi se izvajajo redni vizualni pregledi razmnoževalnega materiala (1) in sadik na enoti pridelave (2).
RPL (4) se izda, če pri vizualnih pregledih na enoti pridelave v zadnji popolni rastni dobi na razmnoževalnem materialu in sadikah niso bili opaženi simptomi virusa blagega rumenenja robov vrtnega rdečega jagodnjaka.
Če so pri vizualnih pregledih na enoti pridelave na razmnoževalnem materialu in sadikah opaženi simptomi virusa blagega rumenenja robov vrtnega rdečega jagodnjaka, se o tem takoj obvesti pristojnega inšpektorja.
RPL se v tem primeru izda, če se ves simptomatični razmnoževalni material in sadike izruvajo in takoj uničijo (5). Če simptomi virusa blagega rumenenja robov vrtnega rdečega jagodnjaka niso jasni, se najprej opravita vzorčenje in testiranje razmnoževalnega materiala in sadik s simptomi.
VZORČENJE (6)
Vzorec sestavlja do 2-6 polno razvitih listov z vidnimi simptomi, po možnosti iz različnih delov rastline. Če je rastlina majhna, se lahko za testiranje vzorči cela rastlina (jagoda). 

	Strawberry vein banding virus /SVBV/
(virus združevanja žil vrtnega rdečega jagodnjaka)
na
Fragaria L. (jagoda)
– rastline za saditev, razen semen
	1. Vzorčenje in testiranje se opravita, če simptomi Strawberry vein banding virusa pri vizualnem pregledu niso jasni,
in
2. v primeru pozitivnega rezultata pri testiranju razmnoževalnega materiala in sadik, ki so bili vzorčeni, ker so kazali simptome Strawberry vein banding virusa, so navedeni razmnoževalni material in sadike izruvani in takoj uničeni.
	Odsoten: ni zabeležk o škodljivem organizmu.
	V rastni dobi se izvajajo redni vizualni pregledi razmnoževalnega materiala (1) in sadik na enoti pridelave (2).
RPL (4) se izda, če pri vizualnih pregledih na enoti pridelave v zadnji popolni rastni dobi na razmnoževalnem materialu in sadikah niso bili opaženi simptomi virusa združevanja žil vrtnega rdečega jagodnjaka.
Če so pri vizualnih pregledih na enoti pridelave na razmnoževalnem materialu in sadikah opaženi simptomi virusa združevanja žil vrtnega rdečega jagodnjaka, se o tem takoj obvesti pristojnega inšpektorja.
RPL se v tem primeru izda, če se ves simptomatični razmnoževalni material in sadike izruvajo in takoj uničijo (5). Če simptomi virusa združevanja žil vrtnega rdečega jagodnjaka niso jasni, se najprej opravita vzorčenje in testiranje razmnoževalnega materiala in sadik s simptomi.
VZORČENJE (6)
Vzorec sestavlja do 2-6 polno razvitih listov z vidnimi simptomi, po možnosti iz različnih delov rastline. Če je rastlina majhna, se lahko za testiranje vzorči cela rastlina (jagoda).

	Tomato black ring virus /TBRV/
(virus črne obročkavosti paradižnika)
na
Fragaria L. (jagoda)
Rubus L. 
– rastline za saditev, razen semen
	1. Vzorčenje in testiranje se opravita, če simptomi Tomato black ring virusa pri vizualnem pregledu niso jasni,
in
2. v primeru pozitivnega rezultata pri testiranju razmnoževalnega materiala in sadik, ki so bili vzorčeni, ker so kazali simptome Tomato black ring virusa, so navedeni razmnoževalni material in sadike izruvani in takoj uničeni.
	Odsoten: ni zabeležk o škodljivem organizmu.
	V rastni dobi se izvajajo redni vizualni pregledi razmnoževalnega materiala (1) in sadik na enoti pridelave (2).
RPL (4) se izda, če pri vizualnih pregledih na enoti pridelave v zadnji popolni rastni dobi na razmnoževalnem materialu in sadikah niso bili opaženi simptomi virusa črne obročkavosti paradižnika.
Če so pri vizualnih pregledih na enoti pridelave na razmnoževalnem materialu in sadikah opaženi simptomi virusa črne obročkavosti paradižnika, se o tem takoj obvesti pristojnega inšpektorja.
RPL se v tem primeru izda, če se ves simptomatični razmnoževalni material in sadike izruvajo in takoj uničijo (5). Če simptomi virusa črne obročkavosti paradižnika niso jasni, se najprej opravita vzorčenje in testiranje razmnoževalnega materiala in sadik s simptomi.
VZORČENJE (6)
Vzorec sestavlja do 2-6 polno razvitih listov z vidnimi simptomi, po možnosti iz različnih delov rastline. Če je rastlina majhna, se lahko za testiranje vzorči cela rastlina (jagoda).

	Tobacco ringspot virus /TRSV/
virus obročkaste pegavosti tobaka
Vaccinum L.., 
- rastline za saditev, razen peloda in semen
	Posebni ukrepi bodo predpisani v spremembi Direktive 2014/98 in preneseni v Pravilnik o trženju razmnoževalnega materiala in sadik sadnih rastlin, namenjenih za pridelavo sadja.


	Odsoten: potrjeno s preiskavo 
	/

	Tomato ringspot virus /TRSV/
virus obročkaste pegavosti paradižnika
Vaccinum L.., 
Rubus L.
- rastline za saditev, razen peloda in semen
	Posebni ukrepi bodo predpisani v spremembi Direktive 2014/98 in preneseni v Pravilnik o trženju razmnoževalnega materiala in sadik sadnih rastlin, namenjenih za pridelavo sadja.

	Odsoten: potrjeno s preiskavo
	/


OPOMBE:
(1) Razmnoževalni material sadnih rastlin: matične rastline sort in podlag ter ves material, pridobljen od matičnih rastlin: cepiči, potaknjenci, podlage ipd. (razen semena).
(2) Enota pridelave: nasad matičnih rastlin (lahko je na prostem ali v zavarovanem prostoru), zarodišče podlag, drevesnica.
(3) Neposredna bližina enote pridelave: površina v oddaljenosti do 5 m od enote pridelave.
(4) RPL: rastlinski potni list.
(5) Način uničenja: sežig ali zakop.
(6) Splošna navodila za vzorčenje so podana v Smernicah za izdajanje rastlinskih potnih listov, v Prilogi 7 - vzorčenje: Odvzem vzorcev glede na skupino škodljivih organizmov.
